Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының кейбір заңнамалық актілеріне органикалық өнім өндіру және оның айналымы мәселелері бойынша өзгерістер мен толықтырулар енгізу туралы**

1-бап. Қазақстан Республикасының мынадай заңнамалық актілеріне өзгерістер мен толықтырулар енгізілсін:

1. 2021 жылғы 2 қаңтардағы Қазақстан Республикасының Экология кодексіне:

47-баптың 3-тармағы мынадай редакцияда жазылсын:

«3. Ауыл шаруашылығы өнімін, акваөсіру өнімін, тамақ өнімін, жабайы өсетін өсімдіктерден жасалған өнім мен олардың өңделген өнімдерін өндірушілер «Органикалық өнім өндіру және оның айналымы туралы» Қазақстан Республикасының Заңына сәйкес экологиялық таңбалауды ерікті негізде жүзеге асырады.».

2. «Агроөнеркәсiптiк кешендi және ауылдық аумақтарды дамытуды мемлекеттiк реттеу туралы» 2005 жылғы 8 шілдедегі Қазақстан Республикасының Заңына:

1) 3-баптың 1-тармағының 5) тармақшасы «өндіруді» деген сөзден кейін «және оның айналымын» деген сөздермен толықтырылсын;

2) 5-баптың 2-1) тармақшасы «өндіру» деген сөзден кейін «және оның айналымы» деген сөздермен толықтырылсын;

3) 7-баптың 2-тармағының 12-9) тармақшасындағы «(органикалық тыңайтқыштарды қоспағанда)» деген сөздер алып тасталсын;

4) 7-баптың 2-тармағы мынадай мазмұндағы 17-15) тармақшамен толықтырылсын:

«17-15) ауыл шаруашылығы өнімін өндіруді басқару жүйелерін дамытуды субсидиялау;»;

5) 11-баптың 2-тармағының 5-1) тармақшасындағы «(органикалық тыңайтқыштарды қоспағанда)» деген сөздер алып тасталсын.

2-бап. Осы Заң алғашқы ресми жариялаған күнінен кейін алты ай өткен соң қолданысқа енгізіледі.

**Қазақстан Республикасының**

**Президенті**